

**Република Србија**

**Аутономна покрајина Војводина**

**Покрајински секретаријат за урбанизам и заштиту животне средине**

У складу са чланом 50. Закона о планирању и изградњи („Службени гласник РС“, бр. 72/09, 81/09 – исправка, 64/10–УС, 24/11, 121/12, 42/13-УС, 50/13-УС, 98/13-УС, 132/14, 145/14, 83/18, 31/19 и 37/19- и др.закон, 9/20 и 52/21), чл. 55-68. Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/19) и чл. 5. и 19. Закона о стратешкој процени утицаја на животну средину („Службени гласник РС“, број 135/04 и 88/10)

оглашава

**ЈАВНИ УВИД у**

# НАЦРТ РЕГИОНАЛНОГ ПРОСТОРНОГ ПЛАНА АУТОНОМНЕ ПОКРАЈИНЕ ВОЈВОДИНЕ ОД 2021. ДО 2035. ГОДИНЕ И

# ИЗВЕШТАЈ О СТРАТЕШКОЈ ПРОЦЕНИ УТИЦАЈА РЕГИОНАЛНОГ ПРОСТОРНОГ ПЛАНА АУТОНОМНЕ ПОКРАЈИНЕ ВОЈВОДИНЕ НА ЖИВОТНУ СРЕДИНУ

Нацрт Регионалног просторног плана Аутономне покрајине Војводине од 2021. до 2035. године (у даљем тексту: Нацрт Регионалног просторног плана) и Извештај о стратешкој процени утицаја Регионалног просторног плана Аутономне покрајине Војводине на животну средину (у даљем тексту: Извештај о стратешкој процени утицаја)обухвата све јединице локалне самоурпаве на територији Аутономне покрајине Војводине.

**1. Јавни увид у Нацрт Регионалног просторног плана и Извештај о стратешкој процени утицаја, одржаће се у трајању од 30 дана, од 21.03.2022. године до 19.04.2022. године.**

Нацрт Регионалног просторног плана са комплетом рефералних карата и Извештај о стратешкој процени утицаја биће изложени на јавни увид у свим седиштима јединица локалне самоуправе на територији Аутономне покрајине Војводине и у просторијама Покрајинског секретаријата за урбанизам и заштиту животне средине, Булевар Михајла Пупина бр. 16, Нови Сад.

Нацрт Регионалног просторног плана и Извештај о стратешкој процени утицаја биће доступни на увид заинтересованој јавности у дигиталном облику на званичној интернет адреси Покрајинског секретаријата за урбанизам и заштиту животне средине (<http://www.ekourbapv.vojvodina.gov.rs>).

**Примедбе** на Нацрт Регионалног просторног плана и Извештај о стратешкој процени утицаја, физичка и правна лица могу доставити, искључиво у писаном облику, одељењима за урбанизам јединица локалне самоуправе и Покрајинском секретаријату за урбанизам и заштиту животне средине, Булевар Михајла Пупина бр. 16, 21000 Нови Сад, **у току трајања јавног увида**, **до** **19.04.2022. године.**

Јавне презентације Нацрта Регионалног просторног плана Аутономне покрајине Војводине од 2021. до 2035. године биће одржане према следећем распореду:

**Сремски управни округ – седиште Сремска Митровица – дана 22.03.2022. године у 11 часова, сала бр.1 у згради Градске управе Сремска Митровица, Светог Димитрија бр. 13, Сремска Митровица**

**Средњобанатски управни округ – седиште Зрењанин – дана 24.03.2022. године у 11 часова, мултимедијална сала бр.101 у згради Градске куће Града Зрењанина, Трг слободе 10, Зрењанин**

**Севернобачки управни округ – седиште Суботица – дана 29.03.2022. године у 11 часова,** **амфитеатар у просторијама Севернобачког  управног округа, Трг Лазара Нешића 1, Суботица**

**Западнобачки управни округ – седиште Сомбор – дана 31.03.2022. године у 11 часова, свечана сала Градске куће у Сомбору, Трг цара уроша 1, Сомбор**

**Јужнобачки управни округ – седиште Нови Сад – дана 05.04.2022. године у 11 часова, велика сала Скупштине Аутономне покрајине Војводине, Владике Платона 1, Нови Сад**

**Јужнобанатски управни округ – седиште Панчево – дана 07.04.2022. године у 11 часова,** **мала сала Градске управе Панчево, Трг краља Петра I бр. 2-4, Панчево**

**Севернобантски управни округ – седиште Кикинда – дана 11.04.2022. године у 11 часова, Свечана сала градске управе у Кикинди, Трг српских добровољаца бр. 12, Кикинда**

**Јавна седница** Комисије за јавни увид одржаће се **11.05.2022.** године у Новом Саду, у великој сали Скупштине Аутономне покрајине Војводине, Владике Платона бб, са почетком у 15,00 часова.

**2. У складу са одредбама члана 50. Закона о планирању и изградњи, о извршеном јавном увиду надлежни орган, односно Комисија, ће сачинити Извештај о обављеном јавном увиду и доставити га Носиоцу израде Плана - Покрајинском секретаријату за урбанизам и заштиту животне средине.**